**MODELO DE PREGO DE CLÁUSULAS ADMINISTRATIVAS PARTICULARES**

|  |
| --- |
| **CLÁUSULA PRIMEIRA. Obxecto e cualificación** |

O obxecto do contrato é a realización da subministración de instalacións eléctricas de alumeado público, cuxa codificación é CPV 31527200-8

O contrato definido ten a cualificación de contrato administrativo de subministración, tal e como o establece o artigo 9 do Texto Refundido da Lei de Contratos do Sector Público, aprobado polo Real Decreto Lexislativo 3/2011, do 14 de novembro.

|  |
| --- |
| **CLÁUSULA SEGUNDA. Procedemento de selección e adxudicación** |

A forma de adxudicación do contrato de subministración será o negociado sen publicidade, no que a adxudicación recaerá no candidato xustificadamente elixido polo órgano de contratación, tras efectuar consultas con diversos candidatos e despois de negociar as condicións do contrato cun ou varios deles, de acordo co artigo 169.1 do Texto Refundido da Lei de Contratos do Sector Público, aprobado polo Real Decreto Lexislativo 3/2011, do 14 de novembro.

Non será necesario dar publicidade ao procedemento, xa que se asegurará a concorrencia de candidatos, é dicir, será necesario solicitar ofertas, polo menos, a tres empresarios capacitados para a realización do obxecto do contrato, sempre que iso sexa posible.

|  |
| --- |
| **CLÁUSULA TERCEIRA. O perfil do contratante** |

Co fin de asegurar a transparencia e o acceso público á información relativa á súa actividade contractual, e sen prexuízo da utilización doutros medios de publicidade, este concello conta co perfil do contratante, ao que se terá acceso segundo as especificacións que se regulan na seguinte páxina web: concello@cerdedo.org.

|  |
| --- |
| **CLÁUSULA CUARTA. Importe do contrato** |

O importe do presente contrato ascende á contía de 17.961,00 euros, ao que se engadirá o Imposto sobre o Valor Engadido por valor de 3.771,81 euros, o que supón un total de 21.732,81 euros.

O importe aboarase con cargo ao vixente Orzamento Municipal; existindo crédito suficiente ata o importe aprobado polo Concello, quedando acreditada a plena dispoñibilidade das achegas que permiten financiar o contrato.

|  |
| --- |
| **CLÁUSULA QUINTA. Duración do contrato** |

O contrato finalizará coa sinatura da acta de recepción dos bens subministrados.

O prazo de entrega é de UN MES.

|  |
| --- |
| **CLÁUSULA SEXTA. Acreditación da aptitude para contratar** |

Poderán presentar proposicións as persoas naturais ou xurídicas, españolas ou estranxeiras, que teñan plena capacidade de obrar, que non estean incursas en prohibicións para contratar e que acrediten a súa solvencia económica, financeira e técnica ou profesional.

1. A **capacidade de obrar** do empresario acreditarase:

a) A capacidade de obrar dos empresarios que foren **persoas xurídicas**, mediante a escritura ou documento de constitución, os estatutos ou o acto fundacional, nos que consten as normas polas que se regula a súa actividade, debidamente inscritos, de ser o caso, no rexistro público que corresponda, segundo o tipo de persoa xurídica de que se trate.

b) A capacidade de obrar dos empresarios **non españois que sexan nacionais de estados membros da Unión Europea**, mediante a súa inscrición no rexistro procedente, de acordo coa lexislación do estado onde están establecidos, ou mediante a presentación dunha declaración xurada ou un certificado, nos termos que se establezan regulamentariamente, de acordo coas disposicións comunitarias de aplicación.

c) Os **demais empresarios estranxeiros**, co informe da Misión Diplomática Permanente de España no estado correspondente ou da oficina consular en cuxo ámbito territorial radique o domicilio da empresa.

2. A proba, por parte dos empresarios, da **non concorrencia nalgunha das prohibicións para contratar** do artigo 60 do Texto Refundido da Lei de Contratos do Sector Público, aprobado polo Real Decreto Lexislativo 3/2011, do 14 de novembro poderá realizarse:

a) Mediante un testemuño xudicial ou unha certificación administrativa, segundo os casos; cando o devandito documento non poida ser expedido pola autoridade competente, este poderá ser substituído por unha declaración responsable outorgada ante unha autoridade administrativa, un notario público ou un organismo profesional cualificado.

b) Cando se trate de **empresas** **de estados membros da Unión Europea** e esta posibilidade estea prevista na lexislación do estado respectivo, poderá substituírse tamén por unha declaración responsable, outorgada ante unha autoridade xudicial.

3. A **solvencia do empresario:**

3.1 A **solvencia económica e financeira** do empresario deberá acreditarase por un ou varios dos medios seguintes, *[a elección do órgano de contratación:*

*a) Volume anual de negocios, ou ben volume anual de negocios no ámbito ao que se refira o contrato, por importe igual ou superior ao esixido no anuncio de licitación ou na invitación a participar no procedemento e nos pregos do contrato ou, na súa falta, ao establecido regulamentariamente.*

*b) Nos casos en que resulte apropiado, xustificante da existencia dun seguro de indemnización por riscos profesionais por importe igual ou superior ao esixido no anuncio de licitación ou na invitación a participar no procedemento e nos pregos do contrato ou, na súa falta, ao establecido regulamentariamente.*

*c) Patrimonio neto, ou ben cociente entre activos e pasivos, ao peche do último exercicio económico para o que estea vencida a obrigación de aprobación de contas anuais por importe igual ou superior ao esixido no anuncio de licitación ou na invitación a participar no procedemento e nos pregos do contrato ou, na súa falta, ao establecido regulamentariamente].*

*Como medio adicional aos previstos nas letras anteriores, o órgano de contratación poderá esixir que o período medio de pago a provedores do empresario, sempre que se trate dunha sociedade que non poida presentar conta de perdas e ganancias abreviada, non supere o límite que a estes efectos sexa establecido por Orde do Ministro de Facenda e Administracións Públicas tendo en conta a normativa sobre morosidade].*

3.2. Nos contratos de subministración, a **solvencia técnica** dos empresarios deberá ser acreditada por un ou varios dos medios seguintes *[a elección do órgano de contratación:*

*a) Relación das principais subministracións efectuadas durante os cinco últimos anos, indicando o seu importe, datas e destinatario público ou privado dos mesmos. As subministracións efectuadas acreditaranse mediante certificados expedidos ou visados polo órgano competente, cando o destinatario sexa unha entidade do sector público ou cando o destinatario sexa un comprador privado, mediante un certificado expedido por este ou, a falta deste certificado, mediante unha declaración do empresario.*

*b) Indicación do persoal técnico ou unidades técnicas, integradas ou non na empresa, dos que se dispoña para a execución do contrato, especialmente os encargados do control de calidade.*

*c) Descrición das instalacións técnicas, das medidas empregadas para garantir a calidade e dos medios de estudo e investigación da empresa.*

*d) Control efectuado pola entidade do sector público contratante ou, no seu nome, por un organismo oficial competente do Estado no que o empresario estea establecido, sempre que medie acordo do devandito organismo, cando os produtos a subministrar sexan complexos ou cando, excepcionalmente, deban responder a un fin particular. Este control versará sobre a capacidade de produción do empresario e, se fose necesario, sobre os medios de estudo e investigación con que conta, así como sobre as medidas empregadas para controlar a calidade.*

*e) Mostras, descricións e fotografías dos produtos a subministrar, cuxa autenticidade poida certificarse a petición da entidade do sector público contratante.*

*f) Certificados expedidos polos institutos ou servizos oficiais encargados do control de calidade, de competencia recoñecida, que acrediten a conformidade de produtos perfectamente detallada mediante referencias a determinadas especificacións ou normas].*

Nos contratos de subministración que requiran obras de colocación ou instalación, a prestación de servizos ou a execución de obras, a capacidade dos operadores económicos para prestar os devanditos servizos ou executar dita instalación ou obras poderá avaliarse tendo en conta especialmente os seus coñecementos técnicos, eficacia, experiencia e fiabilidade.

No anuncio de licitación ou invitación a participar no procedemento e nos pregos do contrato especificaranse os medios, de entre os recollidos neste artigo, admitidos para a acreditación da solvencia técnica dos empresarios que opten á adxudicación do contrato, con indicación expresa, de ser o caso, dos valores mínimos esixidos para cada un deles e, de ser o caso, das normas ou especificacións técnicas respecto das que se acreditará a conformidade dos produtos. Na súa falta, a acreditación da solvencia técnica efectuarase segundo o disposto a tales efectos no apartado 1 do artigo 65 da Lei.

|  |
| --- |
| **CLÁUSULA SÉTIMA. Presentación de ofertas e documentación administrativa** |

As ofertas presentaranse no concello, en horario de atención ao público, no prazo que se indique na invitación para participar.

As ofertas poderán presentarse por correo, por telefax ou por medios electrónicos, informáticos ou telemáticos, en calquera dos lugares establecidos no artigo en 38.4 da Lei 30/1992, do 26 de novembro, de réxime xurídico das administracións públicas e do procedemento administrativo común.

Cando as ofertas se envíen por correo, o empresario deberá xustificar a data de imposición do envío na oficina de correos e anunciar ao órgano de contratación a remisión da oferta o mesmo día mediante un télex, fax ou telegrama que consigne o número de expediente, o título completo do obxecto do contrato e o nome do candidato.

A acreditación da recepción do dito télex, fax ou telegrama efectuarase mediante unha dilixencia expedida o mesmo día polo secretario municipal. Sen a concorrencia de ambos requisitos, non se admitirá a proposición se é recibida polo órgano de contratación despois da data de terminación do prazo sinalado no anuncio de licitación. En todo caso, unha vez transcorridos os dez días seguintes a esa data sen que se recibise a documentación, esta non será admitida.

Os medios electrónicos, informáticos e telemáticos utilizables deberán cumprir, ademais, os requisitos establecidos na disposición adicional décimo sexta do Texto Refundido da Lei de Contratos do Sector Público, aprobado polo Real Decreto Lexislativo 3/2011, do 14 de novembro.

Cada candidato non poderá presentar máis dunha oferta *[sen prexuízo do establecido nos artigos 147 e 148 do Texto Refundido da Lei de Contratos do Sector Público, aprobado polo Real Decreto Lexislativo 3/2011, do 14 de novembro]*. Tampouco poderá subscribir ningunha oferta en unión temporal con outros se xa o fixo individualmente, ou figurase en máis dunha unión temporal. A infracción destas normas dará lugar á non admisión de todas as propostas por el subscritas.

A presentación dunha oferta supón a aceptación incondicional por parte do empresario das cláusulas do presente prego.

As ofertas para participar na negociación presentaranse en dous sobres pechados, asinados polo candidato e con indicación do domicilio para efectos de notificacións, nos que se fará constar a denominación do sobre e a lenda «Oferta para negociar a contratación da subministración de instalacións de ALUMEADO PÚBLICO en Tomonde e Cerdedo». A denominación dos sobres é a seguinte:

**— Sobre «A»: Documentación administrativa.**

**— Sobre «B»: económica e documentación.**

Os documentos que se deben incluír en cada sobre deberán ser orixinais ou copias verificadas, conforme á lexislación en vigor.

Dentro de cada sobre incluiranse os seguintes documentos, así como unha relación numerada deles:

**SOBRE «A»**

**DOCUMENTACIÓN ADMINISTRATIVA**

*[****SUPOSTO A)*** *ACHEGA INICIAL DE DOCUMENTACIÓN MEDIANTE DECLARACIÓN RESPONSABLE]*

**a) Declaración Responsable do licitador** indicativa do cumprimento das condicións establecidas legalmente para contratar coa Administración.

Presentarase conforme ao seguinte modelo:

*«***MODELO DE DECLARACIÓN RESPONSABLE**

D. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, con domicilio a efectos de notificacións en \_\_\_\_\_\_\_\_\_\_\_\_\_, r/ \_\_\_\_\_\_\_\_\_\_\_\_\_\_\_\_\_\_\_\_, n.º \_\_\_, con NIF n.º \_\_\_\_\_\_\_\_\_, en representación da Entidade \_\_\_\_\_\_\_\_\_\_\_\_\_\_\_\_\_\_\_, con NIF n.º \_\_\_\_\_\_\_\_\_\_\_, a efectos da súa participación na licitación \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, ante \_\_\_\_\_\_\_\_\_\_\_\_\_\_\_\_\_\_\_\_\_\_\_\_

**DECLARA BAIXO A SÚA RESPONSABILIDADE:**

**PRIMEIRO.** Que se dispón a participar a contratación da subministración de \_\_\_\_\_\_\_\_\_\_\_\_\_\_\_\_\_\_\_.

**SEGUNDO.** Que cumpre con todos os requisitos previos esixidos polo apartado primeiro do artigo 146 do Texto Refundido da Lei de Contratos do Sector Público para ser adxudicatario do contrato de subministración consistente en \_\_\_\_\_\_\_\_\_\_\_\_\_\_\_\_\_\_\_, en concreto:

— Que posúe personalidade xurídica e, se é o caso, representación.

— Que, no seu caso, está debidamente clasificada a empresa ou, se é o caso, que conta cos requisitos de solvencia económica, financeira e técnica ou profesional.

— Que non está incurso nunha prohibición para contratar das recollidas no artigo 60 do Texto Refundido da Lei de Contratos do Sector Público e encóntrase ao corrente do cumprimento das súas obrigacións tributarias e coa Seguridade Social impostas polas disposicións vixentes.

— Que se somete á Xurisdición dos Xulgados e Tribunais españois de calquera orde, para todas as incidencias que de modo directo ou indirecto puidesen xurdir do contrato, con renuncia, no seu caso, ao foro xurisdicional estranxeiro que puidese corresponder ao licitador. (No caso de empresas estranxeiras)

— Que o enderezo de correo electrónico en que efectuar notificacións é \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

**TERCEIRO.** Que se compromete a acreditar a posesión e validez dos documentos a que se fai referencia no apartado segundo desta declaración, no caso de que sexa proposto como adxudicatario do contrato ou en calquera momento en que sexa requirido para iso.

E para que conste, asino a presente declaración.

En \_\_\_\_\_\_\_\_\_\_\_\_, a \_\_\_ de \_\_\_\_\_\_\_\_ de 20\_\_.

Sinatura do declarante,

Asdo.: \_\_\_\_\_\_\_\_\_\_\_\_\_\_\_\_»

*[****SUPOSTO B)*** *ACHEGA INICIAL DE DOCUMENTACIÓN CONFORME AO ARTIGO 146.1 DO TRLCSP]*

**a) Documentos que acrediten a personalidade xurídica do empresario.**

**b) Documentos que acrediten a representación.**

— Os que comparezan ou asinen proposicións en nome doutra persoa, presentarán unha copia notarial do poder de representación, cuxa suficiencia será verificada polo secretario da corporación.

— Se o licitador fose unha persoa xurídica, este poder deberá estar inscrito no Rexistro Mercantil cando sexa esixible legalmente.

— Do mesmo xeito, a persoa co poder verificado para os efectos de representación deberá achegar unha fotocopia compulsada administrativamente ou un testemuño notarial do seu documento nacional de identidade.

**c) Unha declaración responsable de non estar incurso en ningunha prohibición de contratar das recollidas no artigo 60 do texto refundido da Lei de contratos do sector público, aprobado polo Real decreto lexislativo 3/2011, do 14 de novembro.**

Esta declaración incluirá a manifestación de estar ao día do cumprimento das obrigas tributarias e coa Seguridade Social impostas polas disposicións vixentes, sen prexuízo de que a xustificación acreditativa de tal requisito deba ser presentada, antes da adxudicación, polo empresario a favor do cal se vaia efectuar esta.

**d) Os documentos que acrediten a clasificación da empresa, de ser o caso, ou xustifiquen os requisitos da súa solvencia económica, financeira e técnica ou profesional.**

Se a empresa se encontra pendente de clasificación, deberase achegar o documento acreditativo de ter presentado a correspondente solicitude para isto, e deberase xustificar estar en posesión da clasificación esixida no prazo previsto nas normas de desenvolvemento da normativa en materia de contratos para a emenda de defectos ou omisións na documentación.

**e) De ser o caso, un enderezo de correo electrónico en que efectuar as notificacións.**

**f) Resgardo que acredite a constitución da garantía provisional por importe de \_\_\_\_\_\_\_ *[ata o 3% do orzamento do contrato]*.** *[Cómpre ter en conta que a garantía provisoria ten carácter optativo e que será necesario xustificar suficientemente as razóns polas que se considera procedente a súa esixencia para este contrato en concreto.]*

**g) As empresas estranxeiras presentarán unha declaración de someterse á xurisdición dos xulgados e tribunais españois de calquera orde, para todas as incidencias que, de modo directo ou indirecto, puideren xurdir do contrato, con renuncia, se é o caso, ao foro xurisdicional estranxeiro que lle puider corresponder ao licitador.**

**SOBRE «B»**

**PROPOSICIÓN ECONÓMICA**

**a) Oferta económica.**

Presentarase de acordo co seguinte modelo:

D. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, con domicilio para os efectos de notificacións en \_\_\_\_\_\_\_\_\_\_\_\_\_, r/ \_\_\_\_\_\_\_\_\_\_\_\_\_\_\_\_\_\_\_\_, núm. \_\_\_, con NIF núm. \_\_\_\_\_\_\_\_\_, en representación da entidade \_\_\_\_\_\_\_\_\_\_\_\_\_\_\_\_\_\_\_, con NIF núm. \_\_\_\_\_\_\_\_\_\_\_, despois de recibir a invitación para a presentación de ofertas e informado das condicións e requisitos que se esixen para adxudicación por procedemento negociado do contrato de subministración de \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, fago constar que coñezo o prego que serve de base para o contrato e que o acepto integramente e que me comprometo a levar a cabo o obxecto do contrato polo importe \_\_\_\_\_\_\_\_\_\_\_\_\_\_\_\_\_ euros e \_\_\_\_\_\_\_\_\_\_\_ euros correspondentes ao imposto sobre o valor engadido.

\_\_\_\_\_\_\_\_\_\_\_\_, \_\_\_ de \_\_\_\_\_\_\_\_ de 20\_\_

Sinatura do candidato,

Asdo.: \_\_\_\_\_\_\_\_\_\_\_\_\_\_\_\_\_»

**b) Documentos que permitan á mesa de contratación valorar as condicións das ofertas segundo os aspectos de negociación.**

Presentarase de acordo co seguinte modelo:

D. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, con domicilio para os efectos de notificacións en \_\_\_\_\_\_\_\_\_\_\_\_\_, r/ \_\_\_\_\_\_\_\_\_\_\_\_\_\_\_\_\_\_\_\_, núm. \_\_\_, con NIF núm. \_\_\_\_\_\_\_\_\_, en representación da entidade \_\_\_\_\_\_\_\_\_\_\_\_\_\_\_\_\_\_\_, con NIF núm. \_\_\_\_\_\_\_\_\_\_\_, despois de recibir a invitación para a presentación de ofertas e informado das condicións e requisitos que se esixen para adxudicación por procedemento negociado do contrato de subministración de \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, fago constar a presente oferta:

Melloras en unidades recollidas no prego:

\_\_\_\_\_\_\_\_\_\_\_\_, \_\_\_ de \_\_\_\_\_\_\_\_ de 20\_\_

Sinatura do candidato,

Asdo.: \_\_\_\_\_\_\_\_\_\_\_\_\_\_\_\_\_»

|  |
| --- |
| **CLÁUSULA NOVENA. Aspectos obxecto de negociación coa empresa**  |

Para a valoración das ofertas e a determinación da máis vantaxosa economicamente atenderase a varios aspectos de negociación.

* Melloras nas unidades recollidas no proxecto:

|  |
| --- |
| **CLÁUSULA DÉCIMO PRIMEIRA. Prerrogativas da Administración** |

O órgano de contratación, de conformidade co artigo 210 do Texto Refundido da Lei de Contratos do Sector Público, aprobado polo Real Decreto Lexislativo 3/2011, do 14 de novembro, ten as seguintes prerrogativas:

a) Interpretación do contrato.

b) Resolución das dúbidas que ofreza o seu cumprimento.

c) Modificación do contrato por razóns de interese público.

d) Acordar a resolución do contrato e determinar os efectos dela.

|  |
| --- |
| **CLÁUSULA DÉCIMO SEGUNDA. Requirimento de documentación** |

Poderase conceder un prazo non superior a tres días para que o candidato corrixa os defectos ou omisións emendables observados na documentación presentada.

Procederase despois á apertura e exame do sobre «B»; nese momento poderanse solicitar os informes técnicos que se consideren precisos.

Unha vez recibidos os informes, e reunida de novo a mesa de contratación, esta realizará a correspondente proposta de adxudicación ao órgano de contratación.

O órgano de contratación requiriralle ao licitador que presente a oferta economicamente máis vantaxosa que, dentro do prazo de dez días hábiles contados desde o seguinte a aquel en que recibise o requirimento, presente a documentación xustificativa do cumprimento dos requisitos previos a que fai referencia o artigo 146.1 do Texto Refundido da Lei de Contratos do Sector Público,así como de]estar ao día no cumprimento das súas obrigas tributarias e coa Seguridade Social, ou que autorice ao órgano de contratación para obter de forma directa a acreditación diso, de dispor efectivamente dos medios que se comprometese a dedicar ou adscribir á execución do contrato, conforme o artigo 64.2 do texto refundido da Lei de contratos do sector público, aprobado polo Real decreto lexislativo 3/2011, do 14 de novembro, e de ter constituído a garantía definitiva que sexa procedente.

O momento decisivo para apreciar a concorrencia dos requisitos de capacidade e solvencia esixidos para contratar coa Administración será o da finalización do prazo de presentación das proposicións.

|  |
| --- |
| **CLÁUSULA DÉCIMO TERCEIRA. Garantía definitiva** |

O licitador que tivese presentado a oferta economicamente máis vantaxosa deberá acreditar a constitución da garantía dun 5% do importe de adxudicación, excluído o Imposto sobre o Valor Engadido.

Esta garantía poderá prestarse nalgunha das seguintes formas:

a) En efectivo ou en valores de débeda pública, con suxeición, en cada caso, ás condicións establecidas nas normas de desenvolvemento desta lei. O efectivo e os certificados de inmobilización dos valores anotados depositaranse na Caixa Xeral de Depósitos ou nas súas sucursais encadradas nas delegacións de Economía e Facenda, ou nas caixas ou establecementos públicos equivalentes das comunidades autónomas ou entidades locais contratantes ante as cales deban producir efectos, na forma e coas condicións que as normas de desenvolvemento desta lei establezan.

b) Mediante aval, prestado na forma e condicións que establezan as normas de desenvolvemento desta lei, por algún dos bancos, caixas de aforro, cooperativas de crédito, establecementos financeiros de crédito e sociedades de garantía recíproca autorizados para operar en España, que se deberá depositar nos establecementos sinalados na alínea a) anterior.

c) Mediante contrato de seguro de caución, subscrito na forma e condicións que as normas de desenvolvemento desta lei establezan, cunha entidade aseguradora autorizada para operar no ramo. O certificado do seguro deberase entregar nos establecementos sinalados na alínea a) anterior.

A garantía non será devolta ou cancelada ata que se produza o vencemento do prazo de garantía e se cumpra satisfactoriamente o contrato.

Esta garantía responderá aos conceptos incluídos no artigo 100 do texto refundido da Lei de contratos do sector público, aprobado polo Real decreto lexislativo 3/2011, do 14 de novembro, e transcorrido un ano desde a data de terminación do contrato, sen que a recepción formal e a liquidación tivesen lugar por causas non imputables ao contratista, procederase, sen máis demora, á súa devolución ou cancelación unha vez depuradas as responsabilidades a que se refire o citado artigo 100.

|  |
| --- |
| **CLÁUSULA DÉCIMO CUARTA. Adxudicación do contrato** |

Despois de recibir a documentación solicitada, o órgano de contratación deberá adxudicar o contrato nos cinco días hábiles seguintes á recepción da documentación.

En ningún caso poderá declararse deserta unha licitación se existe algunha oferta ou proposición que sexa admisible de acordo cos criterios recollidos no prego.

A adxudicación deberá ser motivada e notificarase aos candidatos ou licitadores e, ao mesmo tempo, publicarase no perfil do contratante.

A notificación deberá conter, en todo caso, a información necesaria que permita ao licitador excluído ou ao candidato descartado interpoñer un recurso suficientemente fundado contra a decisión de adxudicación. En particular expresará os seguintes puntos:

* En relación cos candidatos descartados, a exposición resumida das razóns polas que se rexeitou a súa candidatura.
* A respecto dos licitadores excluídos do procedemento de adxudicación, tamén de xeito resumido, as razóns polas que non se admitiu a súa oferta.
* En todo caso, o nome do adxudicatario, as características e vantaxes da proposición do adxudicatario determinantes de que se seleccionase a oferta deste con preferencia sobre as que presentaran os restantes licitadores cuxas ofertas foran admitidas.
* Na notificación e no perfil do contratante indicarase o prazo en que debe procederse á formalización.

|  |
| --- |
| **CLÁUSULA DÉCIMO QUINTA. Formalización do contrato** |

A formalización do contrato en documento administrativo efectuarase dentro dos quince días hábiles seguintes á data da notificación da adxudicación; o dito documento constituirá título suficiente para acceder a calquera rexistro público.

O contratista poderá solicitar que o contrato se eleve a escritura pública e os correspondentes gastos correrán ao seu cargo.

|  |
| --- |
| **CLÁUSULA DÉCIMO SEXTA. Dereitos e obrigas do adxudicatario** |

Ademais das obrigas xerais derivadas do réxime xurídico do presente contrato, son obrigas específicas do contratista as seguintes:

— O contratista está obrigado a dedicar ou adscribir á execución do contrato os medios persoais ou materiais suficientes para iso (artigo 64.2 do Texto Refundido da Lei de Contratos do Sector Público, aprobado polo Real Decreto Lexislativo 3/2011, do 14 de novembro).

— O contratista está obrigado ao cumprimento dos requisitos previstos no artigo 227 do Texto Refundido da Lei de Contratos do Sector Público, aprobado polo Real Decreto Lexislativo 3/2011, do 14 de novembro, para os supostos de subcontratación.

— A Administración ten a facultade de inspeccionar e de ser informada do proceso de fabricación ou elaboración do produto que teña que ser entregado como consecuencia do contrato e poderá ordenar ou realizar por si mesma análises, ensaios e probas dos materiais que se vaian empregar, establecer sistemas de control de calidade e ditar todas as disposicións que considere oportunas para o estrito cumprimento do convido.

— O adxudicatario non terá dereito a indemnización por causa de perdas, avarías ou danos ocasionados nos bens antes da súa entrega á Administración, salvo que esta incorrese en mora ao recibilos.

— Gastos esixibles ao contratista. Son da conta do contratista os gastos e impostos da formalización do contrato, así como outros que resulten de aplicación, segundo as disposicións vixentes, en forma e contía que estas sinalen.

|  |
| --- |
| **CLÁUSULA DÉCIMO SÉTIMA. Revisión de prezos** |

Non se prevé revisión de presos.

|  |
| --- |
| **CLÁUSULA DÉCIMO OITAVA. Prazo de garantía** |

Establécese un prazo de garantía de UN ANO contados desde a data de entrega dos bens; se durante este se acredita a existencia de vicios ou defectos na subministración, a Administración terá dereito a reclamar a reposición dos que resulten inadecuados ou a reparación destes se fose suficiente.

Se a Administración considerase, durante o prazo de garantía, que os bens non son aptos para o fin pretendido como consecuencia dos vicios ou defectos observados e imputables ao empresario, e sempre que exista a presunción de que a reposición ou reparación dos devanditos bens non serán bastantes para lograr aquel fin, poderá, antes de expirar o devandito prazo, rexeitar os bens deixándoos de conta do contratista e quedando exento da obriga de pagamento ou tendo dereito, segundo o caso, á recuperación do prezo satisfeito.

Unha vez rematado o prazo de garantía sen que a Administración formalizase algún dos reparos ou a denuncia a que se refiren os apartados anteriores, o contratista quedará exento de responsabilidade por razón dos bens subministrados.

|  |
| --- |
| **CLÁUSULA DÉCIMO NOVENA. Facturas** |

Conforme á disposición adicional trixésimo terceira do Texto refundido da Lei de contratos do sector público, o contratista terá obrigación de presentar a factura que expedise polos servizos prestados ante o correspondente rexistro administrativo a efectos da súa remisión ao órgano administrativo ou unidade a quen corresponda a tramitación da mesma.

|  |
| --- |
| **CLÁUSULA VIXÉSIMA. Execución do contrato** |

O contratista está obrigado a cumprir o contrato no prazo total fixado para a realización deste, así como nos prazos parciais sinalados para a súa execución sucesiva.

A constitución en mora do contratista non precisará intimación previa por parte da Administración.

|  |
| --- |
| **CLÁUSULA VIXÉSIMO SEGUNDA. Penalidades por incumprimento** |

— Cando o contratista, por causas imputables a el, incorrese en mora con respecto do cumprimento do prazo total, a Administración poderá optar indistintamente pola resolución do contrato ou pola imposición das penalidades diarias na proporción de \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ *[se non, as previstas no artigo 212.4 do TRLCSP: de 0,20 euros por cada 1.000 euros do prezo do contrato]*.

Cada vez que as penalidades por demora alcancen un múltiplo do 5% do prezo do contrato, o órgano de contratación estará facultado para proceder á resolución do contrato, ou para acordar a continuidade da súa execución con imposición de novas penalidades.

1. *circunstancias:*

— Cando o contratista, por causas imputables a el, incumprise a execución parcial das prestacións definidas no contrato[[1]](#footnote-1), a Administración poderá optar, indistintamente, pola súa resolución ou pola imposición das penalidades establecidas anteriormente.

— Cando o contratista incumpra a adscrición á execución do contrato de medios persoais ou materiais suficientes para iso, imporanse penalidades na proporción de \_\_\_\_\_\_\_\_\_\_\_\_\_\_\_\_\_\_\_\_\_\_\_ *[deberán ser proporcionais á gravidade do incumprimento e a súa contía non poderá ser superior ao 10% do orzamento do contrato].*

As penalidades imporanse por acordo do órgano de contratación, adoptado a proposta do responsable do contrato, se houbese un designado, que será inmediatamente executivo, e faranse efectivas mediante a dedución das cantidades que, en concepto de pagamento total ou parcial, deban ser aboadas ao contratista ou sobre a garantía que, se é o caso, estivese constituída, cando non se poidan deducir das devanditas certificacións.

|  |
| --- |
| **CLÁUSULA VIXÉSIMO TERCEIRA. Resolución do contrato** |

A resolución do contrato producirase nos supostos que se indican neste prego e nos fixados nos artigos 223 e 299 do Texto Refundido da Lei de Contratos do Sector Público, aprobado polo Real Decreto Lexislativo 3/2011, do 14 de novembro e acordarase polo órgano de contratación, de oficio ou a instancia do contratista.

Cando o contrato se resolva por culpa do contratista, incautarase a garantía definitiva, sen prexuízo da indemnización polos danos e perdas orixinados á Administración, no que excedan o importe da garantía.

|  |
| --- |
| **CLÁUSULA VIXÉSIMO CUARTA. Réxime xurídico do contrato** |

Este contrato ten carácter administrativo e a súa preparación, adxudicación, efectos e extinción rexeranse polo establecido neste prego; para o que non estea previsto nel, será de aplicación o Texto Refundido da Lei de Contratos do Sector Público, aprobado polo Real Decreto Lexislativo 3/2011, do 14 de novembro, o Real decreto 817/2009, do 8 de maio, polo que se desenvolve parcialmente a Lei 30/2007, do 30 de outubro, de contratos do sector público, e o Real decreto 1098/2001, do 12 de outubro, polo que se aproba o Regulamento xeral da Lei de contratos das administracións públicas, en todo o que non se opoña ao Texto Refundido da Lei de Contratos do Sector Público e estea vixente tras a entrada en vigor do Real decreto 817/2009. Ademais, aplicaranse as restantes normas de dereito administrativo e, se non, as normas de dereito privado.

A orde xurisdicional contencioso-administrativa será a competente para resolver as controversias que xurdan entre as partes no presente contrato, de conformidade co disposto no artigo 21.1 do Texto Refundido da Lei de Contratos do Sector Público, aprobado polo Real Decreto Lexislativo 3/2011, do 14 de novembro.

\_\_\_\_\_\_\_\_\_\_\_\_\_\_\_\_, \_\_\_\_\_\_\_\_\_\_\_\_\_ de \_\_\_\_\_\_\_\_\_\_\_\_\_\_ de 20\_\_\_

O alcalde,

Asdo.: \_\_\_\_\_\_\_\_\_\_\_\_\_\_\_\_

1. Teranse que definir previamente no obxecto do contrato tanto as prestacións como os seus prazos de execución parcial. [↑](#footnote-ref-1)